Tai priklauso nuo to, kiek svorio norite numesti. NHS daugumai vyrų rekomenduoja suvartoti ne daugiau kaip 1900 kcal per dieną, o daugumai moterų - ne daugiau kaip 1400 kcal per dieną. O norėdami numesti svorio, vidutiniškai turėtumėte sumažinti 600 kcal kasdien. [popover id=ref4]
Kas vienam padeda, kitam gali būti visiškai neveiksminga. Keletas bendrų patarimų:
Kasdien valgykite tris reguliarius, subalansuotus patiekalus. Stenkitės valgyti juos kiekvieną dieną tuo pačiu paros metu ir užkandžiaukite tik tuomet kai esate fiziškai alkani.
Stenkitės valgyti daugiau vaisių ir daržovių (rekomenduotina kasdien suvalgyti bent penkias porcijas). Sauja prilygsta vienai porcijai.
Pusę lėkštės užpildykite daržovėmis ar salotomis, o kitą pusę – žuvimi, mėsa, pupelėmis ar kiaušiniais ir krakmolingais produktais, tokiais kaip ryžiai, makaronai, bulvės ir duona.
Rinkitės maisto produktus ir gėrimus, kuriuose yra mažiau cukraus, bei ribokite visus sūrius, saldžius ir riebius užkandžius.
Sumažinkite alkoholio vartojimą. Alkoholyje yra labai daug kalorijų.
Stenkitės kasdien išgerti apie du litrus skysčių, rinkitės mažai kalorijų turinčius gėrimus be kofeino (geriau ir be dirbtinių saldiklių).
Pavalgę palaukite bent 15-20 minučių, kad suprastumėte, ar iš tiesų jūs norite valgyti dar daugiau. [popover id=ref5] Tiek laiko smegenims reikia, kad suprastų, ar esate sotūs.
Galbūt klausiate savęs, kokia dieta yra geriausia. Jų yra daugybė, tačiau svarbu atkreipti dėmesį, kad kai kurios dietos gali būti itin griežtos ir dėl jų gali būti atsisakyta maisto produktų, kurie padeda užtikrinti mitybos pusiausvyrą. Jei pradedate laikytis firminės dietos plano, įsitikinkite, kad juo pakankamai pasidomėjote ir kad tai padės jums lieknėti palaipsniui, užtikrinant ilgalaikius rezultatus. Jei dėl ko nors abejojate, kreipkitės į gydytoją. Jei mitybos plano reklama teikia pažadus, kurie skamba taip gerai, kad mažai tikėtina, jog tai būtų tiesa, greičiausiai taip ir yra.